Službeni glasnik Grada Osijeka br. 3 od 26. veljače 2024.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) na prijedlog pročelnice Ureda Grada te nakon savjetovanja s Povjerenikom Sindikalne podružnice gradske uprave Grada Osijeka, Gradonačelnik Grada Osijeka 23. veljače 2024., donosi

P R A V I L N I K

o unutarnjem redu Ureda Grada

I. OPĆE ODREDBE

Članak 1.

Ovim pravilnikom utvrđuje se unutarnje ustrojstvo Ureda Grada (u daljnjem tekstu: Ured), nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Ureda u skladu sa Statutom i općim aktima Grada Osijeka.

Članak 2.

U odredbama Pravilnika o unutarnjem redu Ureda riječi i pojmovni sklopovi koji imaju rodno značenje bez obzira jesu li korišteni u muškom ili ženskom rodu, odnose se na jednak način na muški i ženski rod.
U rješenjima kojima se odlučuje o pravima, obvezama i odgovornostima službenika i namještenika, kao i u potpisu pismena te na uredskim natpisima, naziv radnog mjesta navodi se u rodu koji odgovara spolu službenika, odnosno namještenika raspoređenog na radno mjesto.

II.	UNUTARNJE USTROJSTVO

Članak 3.

Za obavljanje poslova iz djelokruga Ureda ustrojavaju se unutarnje ustrojstvene jedinice:
1.	Odsjek za rad Gradskoga vijeća i Gradonačelnika
2.	Odsjek za radno-pravne i opće poslove.

1. Odsjek za rad Gradskoga vijeća i Gradonačelnika

Članak 4.

Odsjek za rad Gradskoga vijeća i Gradonačelnika (u daljnjem tekstu: Odsjek) posebna je ustrojstvena jedinica Ureda u kojoj se obavljaju stručni, administrativni i drugi poslovi u vezi s pripremom i organizacijom sjednica Gradskoga vijeća, stručno izrađuju odluke, zaključci i drugi akti koje donosi Gradsko vijeće, izrađuju izvješća i zapisnici, pruža stručna, administrativna i tehnička pomoć vijećnicima i klubovima vijećnika, objava akata Gradskoga vijeća i Gradonačelnika, stručni i drugi poslovi u vezi s obavješćivanjem javnosti o radu Gradskoga vijeća i njegovih radnih tijela, priprema i izdavanje Službenog glasnika Grada Osijeka te povremenih publikacija o radu Gradskoga vijeća, stručni i administrativni poslovi za predsjednike radnih tijela, savjetodavni, analitički, administrativni i drugi poslovi za potrebe predsjednika i potpredsjednika Gradskoga vijeća, a osobito pripreme stručne obrade materijala za sudjelovanje predsjednika u radu Gradskoga vijeća, pripreme sastanaka predsjednika i potpredsjednika, kao i izrada bilješki s tih sastanaka te drugi poslovi za potrebe Gradskoga vijeća, njegovih radnih tijela i predsjednika, odnosno potpredsjednika Gradskoga vijeća.
U ovom se odsjeku obavljaju stručni, analitički, upravno-pravni i administrativni poslovi koji se odnose na izvršavanje zakonskih i statutarnih ovlasti i odgovornosti Gradonačelnika i zamjenika Gradonačelnika, stručna obrada materijala za raspravu i odlučivanje na sastancima Gradonačelnika s pročelnicima upravnih tijela, sazivanje i održavanje sjednica radnih tijela Gradonačelnika čiji je rad vezan uz nadležnost Ureda i sastanaka Gradonačelnika radi razmatranja predloženih materijala i akata, izrade i otpremanja akata koje donosi Gradonačelnik te drugi poslovi iz djelokruga Odsjeka.
Za obavljanje poslova iz djelokruga Odsjeka ustrojava se ustrojstvena jedinica:
1.1. Pododsjek za administrativne i tehničke poslove.

1.1. Pododsjek za administrativne i tehničke poslove

Članak 5.

U Pododsjeku za administrativne i tehničke poslove obavljaju se poslovi tehničke obrade materijala za sjednice Gradskoga vijeća, Gradonačelnika, odnosno njihovih radnih tijela, poslovi prijepisa za potrebe Ureda, poslovi umnožavanja materijala za potrebe tijela Grada, poslovi u vezi s tehničkom obradom materijala na DMS sustavu upućenih od upravnih tijela Grada na sjednice Gradskoga vijeća i Gradonačelnika, kao i obrada donesenih akata, poslovi pripreme radi objave akata u Službenom glasniku Grada Osijeka kao i na internetskoj stranici Grada, poslovi objave i ažuriranja podataka i akata u vezi s funkcioniranjem Gradskoga vijeća, Gradonačelnika i Ureda na internetskoj stranici Grada te se obavljaju i drugi poslovi iz djelokruga ovog pododsjeka.

2. Odsjek za radno-pravne i opće poslove

Članak 6.

Odsjek za radno-pravne i opće poslove (u daljnjem tekstu: Odsjek) posebna je ustrojstvena jedinica Ureda u kojoj se obavljaju pravni i drugi stručni, upravni i administrativni poslovi u vezi s provedbom zakona i drugih propisa iz područja radnopravnih i službeničkih odnosa za službenike i namještenike upravnih tijela Grada, vodi se briga i obavljaju poslovi u vezi sa stručnim osposobljavanjem i usavršavanjem službenika u tijeku službe, obavljaju se poslovi uredskog poslovanja, stručni poslovi iz područja obrane, zaštite od požara i zaštite na radu vezano za upravna tijela Grada te poslovi civilne zaštite i zaštite i spašavanja za područje grada Osijeka.
U Odsjeku se obavljaju i pomoćno-tehnički poslovi od značaja za rad upravnih tijela Grada.
Za obavljanje poslova iz djelokruga Odsjeka ustrojavaju se ustrojstvene jedinice:
2.1. Pododsjek Pisarnica
2.2. Pododsjek za opće poslove.




2.1. Pododsjek Pisarnica

Članak 7.

U Pododsjeku Pisarnica obavljaju se poslovi uredskog poslovanja odnosno poslovi primanja i izdavanja pismena, njihova evidencija i dostava u rad, otpremanje, čuvanje i drugi poslovi uredskog poslovanja te vodi evidencija o pečatima i štambiljima te obavljaju i drugi poslovi iz djelokruga ovog pododsjeka.

2.2. Pododsjek za opće poslove

Članak 8.

U Pododsjeku za opće poslove obavljaju se poslovi u vezi s pripremom dokumentacije za nabavu uredskog, potrošnog i drugog materijala za potrebe rada gradske uprave. U Pododsjeku se obavljaju i poslovi održavanja objekata, instalacija, postrojenja, opreme i uređaja za potrebe gradske uprave, mjesne samouprave i vijeća nacionalnih manjina, čišćenje radnih prostorija i okoliša potrebnih za rad gradske uprave i drugi poslovi.

III. SISTEMATIZACIJA RADNIH MJESTA

Članak 9.

Radna mjesta u Uredu su:

1. NAZIV RADNOG MJESTA: PROČELNIK SLUŽBE

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA
-	POTKATEGORIJA RADNOG MJESTA: GLAVNI RUKOVODITELJ 
-	KLASIFIKACIJSKI RANG: 1.

BROJ IZVRŠITELJA: 1

OPIS POSLOVA RADNOG MJESTA: 
-  	upravlja i rukovodi radom Ureda te osigurava zakonitost rada i provodi obveze utvrđene zakonom, odlukama Gradskoga vijeća i Gradonačelnika, vodi brigu o efikasnom, zakonitom i racionalnom obavljanju zadataka iz djelokruga rada Ureda (40 %)
- 	koordinira rad Ureda i surađuje s drugim upravnim tijelima Grada, koordinira organizaciju sjednica Gradskoga vijeća i radnih tijela Gradskoga vijeća, koordinira izradu akata iz djelokruga rada Gradonačelnika (40 %)
- 	prati poslove vezane uz djelokrug radno-pravnih odnosa, odlučuje u prvom stupnju o pravima, obvezama i odgovornosti službenika i namještenika Ureda, prati propise i stručnu literaturu te obavlja i druge poslove utvrđene zakonima, ostalim propisima i aktima Grada (20 %).



OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje Uredom i koordiniranje obavljanja poslova iz djelokruga Grada, položen državni ispit II. razine i poznavanje rada na računalu.

SLOŽENOST POSLOVA: najviša razina složenosti poslova koja uključuje planiranje, vođenje i koordiniranje poslova Ureda, doprinos razvoju koncepata u radu Ureda te rješavanje strateških zadaća Ureda.

SAMOSTALNOST U RADU: stupanj samostalnosti koji uključuje samostalnost u radu i odlučivanju o najsloženijim stručnim pitanjima, ograničenu samo općim smjernicama uz utvrđenu politiku Ureda.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Ureda, s jedinicama lokalne samouprave, nadležnim ministarstvima i drugim pravnim osobama koja je od značaja za provedbu poslova iz nadležnosti Ureda.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje najvišu materijalnu, financijsku i odgovornost za zakonitost rada i postupanja, uključujući široku nadzornu i upravljačku odgovornost. Najviši stupanj utjecaja na donošenje odluka koje imaju znatan učinak na izvršavanje poslova i zadataka iz nadležnosti Ureda.

2.	NAZIV RADNOG MJESTA: POMOĆNIK PROČELNIKA UPRAVNOG TIJELA -
                                                               za rad Gradskoga vijeća i Gradonačelnika

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA 
-	POTKATEGORIJA RADNOG MJESTA: VIŠI RUKOVODITELJ 
-	KLASIFIKACIJSKI RANG: 2.

BROJ IZVRŠITELJA: 1

OPIS RADNOG MJESTA: 
- 	pruža potporu pročelniku službe u planiranju, vođenju i koordiniranju poslova koji se odnose na izvršavanje zakonskih obveza iz nadležnosti Gradskoga vijeća i Gradonačelnika te njihovih radnih tijela (30 %)
- 	obavlja stručne poslove u vezi s radom Gradskoga vijeća, njegovih radnih tijela, poslove u ostvarivanju prava i dužnosti gradskih vijećnika, članova radnih tijela Gradskoga vijeća, koordinira pripremu za sazivanje sjednica Gradskoga vijeća i njegovih radnih tijela (30 %)
- 	rukovodi radom Odsjeka za rad Gradskoga vijeća i Gradonačelnika i odgovara za njegov rad te supotpisuje nacrte akata iz nadležnost Odsjeka (30 %)
- 	obavlja i druge poslove po nalogu pročelnika (10 %).



OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine za uspješno izvršavanje zadaća Ureda, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore pročelniku službe u pravilnoj primjeni propisa, pravodobnom donošenju akata iz nadležnosti Gradskoga vijeća i Gradonačelnika.

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelniku službe pri rješavanju složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Ureda s upravnih tijelima Grada i drugim institucijama, gradskim vijećnicima, političkim strankama zastupljenim u Gradskom vijeću u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa te izravna odgovornost za rukovođenje Odsjekom.

Odsjek za rad Gradskoga vijeća i Gradonačelnika

3.	NAZIV RADNOG MJESTA: VIŠI SAVJETNIK-SPECIJALIST 

OSNOVNI PODACI O RADNOM MJESTU:
-	KATEGORIJA RADNOG MJESTA: II. KATEGORIJA
-	POTKATEGORIJA RADNOG MJESTA: VIŠI SAVJETNIK-SPECIJALIST
-	KLASIFIKACIJSKI RANG: 2.

BROJ IZVRŠITELJA: 1

OPIS POSLOVA RADNOG MJESTA: 
- 	pruža savjete i pomoć službenicima i dužnosnicima u rješavanju zadataka iz područja za koje je nadležan Ured, prati zakone i druge propise iz nadležnosti Ureda, vodi brigu o izvršavanju zakonskih obaveza iz područja djelovanja udruga, Savjeta mladih te vijeća i predstavnika nacionalnih manjina (60 %) 
- 	obavlja stručne poslove i sudjeluje u radu Gradonačelnika i Gradskoga vijeća, njihovih radnih tijela, stručnoj izradi izvješća Gradonačelnika, zapisnika, prijedloga akata, tajnik je određenih radnih tijela, vodi brigu o stručnoj izradi donesenih akata Gradonačelnika, otpremi i objavi donesenih akata (30 %)
- 	obavlja i druge poslove po nalogu pročelnika (10 %).



OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje osam godina radnog iskustva na odgovarajućim poslovima, od čega najmanje četiri na najsloženijim poslovima iz područja nadležnosti Gradonačelnika i Gradskoga vijeća te istaknuti rezultati u području povezanom sa samoupravnim djelokrugom jedinice lokalne samouprave, a osobito sudjelovanje u izradi i provedbi propisa, strategija i drugih akata, višegodišnje izvrsno rješavanje predmeta, objavljeni znanstveni i stručni radovi, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje obavljanje najsloženijih zadataka izrade i provedbe općih i drugih akata, strategija i programa, vođenje projekata, rješavanje upravnih i drugih predmeta te pružanja savjeta i stručne pomoći službenicima i dužnosnicima u rješavanju složenih zadataka iz nadležnosti Gradonačelnika i Gradskoga vijeća.

SAMOSTALNOST U RADU: stupanj samostalnosti koji uključuje rad u skladu s općim i specifičnim uputama pročelnika ili drugog rukovodećeg službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Ureda s upravnim tijelima Grada u svrhu pružanja savjeta.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi, pravilnu primjenu postupaka i metoda rada te donošenje odluka iz nadležnosti Gradonačelnika i Gradskoga vijeća.

4.	NAZIV RADNOG MJESTA: STRUČNI SURADNIK 1.

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: STRUČNI SURADNIK 
-	KLASIFIKACIJSKI RANG: 8.

BROJ IZVRŠITELJA: 1

OPIS POSLOVA RADNOG MJESTA: 
- 	obavlja poslove u vezi s radom Gradskoga vijeća, Gradonačelnika i njihovih radnih tijela, sudjeluje u organiziranju i pripremi sjednica Gradskoga vijeća, Gradonačelnika i njihovih radnih tijela (40 %)
- 	sudjeluje u izradi nacrta rješenja, zaključaka, izvješća, zapisnika i drugih materijala iz nadležnosti Gradskoga vijeća i Gradonačelnika, izradi akata, zapisnika njihovih radnih tijela (20 %) 
- 	vodi brigu i evidenciju te stručnu obradu podataka o postavljenim pitanjima i prijedlozima vijećnika, dostavljenim pisanim odgovorima i očitovanjima, provedbu akata o ostvarivanju prava vijećnika, članova radnih tijela te političkih stranaka zastupljenih u Gradskome vijeću (30 %)
- 	obavlja i druge poslove po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni prijediplomski studij ili stručni prijediplomski studij pravne struke, najmanje tri godine radnog iskustva na odgovarajućim poslovima, položen državni ispit II. razine i poznavanje rada na računalu.
SLOŽENOST POSLOVA: stupanj složenosti koji uključuje izvršavanje administrativnih i jednostavnijih stručnih poslova s ograničenim brojem međusobno povezanih različitih zadaća u čijem rješavanju se primjenjuje ograničen broj propisanih postupaka, utvrđenih metoda rada ili stručnih tehnika te vođenje upravnog postupka i/ili rješavanje u jednostavnijim upravnim stvarima iz nadležnosti Ureda.

SAMOSTALNOST U RADU: stupanj samostalnosti koji je ograničen povremenim nadzorom nadređenog službenika te njegove upute za rješavanje relativno složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje komunikaciju unutar Ureda, a povremeno i izvan Ureda, u prikupljanju ili razmjeni informacija. 

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu propisanih postupaka, metoda rada i stručnih tehnika.

Pododsjek za administrativne i tehničke poslove

5.	NAZIV RADNOG MJESTA: VODITELJ PODODSJEKA 1.

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA 
-	POTKATEGORIJA RADNOG MJESTA: RUKOVODITELJ 
-	KLASIFIKACIJSKI RANG: 10.
-	RAZINA: 3.

BROJ IZVRŠITELJA: 1

OPIS POSLOVA RADNOG MJESTA: 
- 	organizira obavljanje poslova Pododsjeka te poslova tehničke obrade materijala za sjednice Gradskoga vijeća, Gradonačelnika i njihovih radnih tijela (40 %)
- 	daje upute službenicima u rješavanju zadataka iz nadležnosti Pododsjeka, obavlja administrativne i tehničke poslove urudžbiranja, obrade podataka u DMS sustavu i na web stranici Grada Osijeka, slaganja, skeniranja, informatičke obrade dokumenata Gradskoga vijeća, Gradonačelnika i radnih tijela, upisuje podatke u računalne baze podataka, upisuje i obrađuje te razmjenjuje digitalne dokumente (30 %)
- 	obavlja poslove pripreme i tiskanja službenih glasila Grada, poslove unosa službenih glasila, dokumenata, evidencija i dr. u računalnu bazu podataka, poslove informatizacije Ureda i vodi određene evidencije za potrebe Ureda (20%)
- 	obavlja i druge poslove po nalogu nadređenog službenika (10 %).



OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema struke stenodaktilograf, osposobljenost za operatera za PC računalo, najmanje četiri godine radnog iskustva na odgovarajućim poslovima i položen državni ispit I. razine.

SLOŽENOST POSLOVA: stupanj složenosti posla koji uključuje organizaciju obavljanja poslova, potporu službenicima u rješavanju složenih zadaća i obavljanje najsloženijih poslova Pododsjeka.

SAMOSTALNOST U RADU: stupanj samostalnosti koji uključuje samostalnost u radu koja je ograničena češćim nadzorom i pomoći nadređenog službenika pri rješavanju stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj učestalih stručnih komunikacija koji uključuje stalne kontakte unutar i izvan Ureda u svrhu prikupljanja ili razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te višu odgovornost za zakonitost rada i postupanja te pravilnu primjenu propisanih postupaka i metoda rada Pododsjeka.

6.	NAZIV RADNOG MJESTA: ADMINISTRATIVNI TAJNIK 1.

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: REFERENT 
-	KLASIFIKACIJSKI RANG: 11.

BROJ IZVRŠITELJA: 1

OPIS POSLOVA RADNOG MJESTA: 
- 	obavlja jednostavne i uglavnom rutinske administrativne poslove iz djelokruga ovog pododsjeka, izrađuje zapisnike sa sjednica Gradskoga vijeća, Gradonačelnika i drugih sastanaka iz nadležnosti Ureda (70 %)
- 	sudjeluje u pripremi materijala za sjednice Gradskoga vijeća i sjednice njegovih radnih tijela, prikuplja, sređuje, evidentira i obrađuje podatke prema metodološkim i drugim uputama, vodi razne očevidnike (20 %)
- 	obavlja i druge poslove po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema ekonomske struke, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti poslova koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stali nadzor i upute nadređenog službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje kontakte s vijećnicima Gradskoga vijeća i članovima radnih tijela Gradskoga vijeća u svrhu sazivanja sjednica.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu izričito propisanih postupaka, metoda rada i stručnih tehnika.

[bookmark: _Hlk159333249]7.	NAZIV RADNOG  MJESTA: REFERENT 1.

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: REFERENT 
-	KLASIFIKACIJSKI RANG: 11.

BROJ IZVRŠITELJA: 1

OPIS POSLOVA RADNOG MJESTA: 
- 	obavlja jednostavne i uglavnom rutinske administrativne poslove, sudjeluje u izradi akata Gradonačelnika te obradi podataka u DMS sustavu (70 %)
- 	obavlja jednostavnije poslove u pripremanju dokumentacije, upisuje podatke u računalne baze podataka (20 %)
- 	obavlja i druge poslove po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema ekonomske struke daktil korespondent, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute nadređenog službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje kontakte unutar nižih ustrojstvenih jedinica Ureda i ostalih ustrojstvenih jedinica Grada.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu izričito propisanih postupaka, metoda rada i stručnih tehnika.



8.	NAZIV RADNOG  MJESTA: REFERENT 2.

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: REFERENT 
-	KLASIFIKACIJSKI RANG: 11.

BROJ IZVRŠITELJA: 1

OPIS POSLOVA RADNOG MJESTA: 
- 	obavlja jednostavne i uglavnom rutinske administrativne poslove, sudjeluje u izradi akata Gradonačelnika (70 %)
- 	obavlja jednostavnije poslove u pripremanju dokumentacije, upisuje podatke u propisane evidencije (20 %)
- 	obavlja i druge poslove po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema opće struke (gimnazija), najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute nadređenog službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje kontakte unutar nižih ustrojstvenih jedinica Ureda i ostalih ustrojstvenih jedinica Grada.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu izričito propisanih postupaka, metoda rada i stručnih tehnika.

Odsjek za radno-pravne i opće poslove

9.	NAZIV RADNOG MJESTA: VODITELJ ODSJEKA

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA
-	POTKATEGORIJA RADNOG MJESTA: VIŠI RUKOVODITELJ 
-	KLASIFIKACIJSKI RANG: 3.

BROJ IZVRŠITELJA: 1

OPIS POSLOVA RADNOG MJESTA: 
- 	vodi brigu o zakonitom, stručnom, efikasnom i racionalnom obavljanju poslova iz područja radno-pravnih i službeničkih odnosa, uredskog poslovanja i drugih područja iz nadležnosti Odsjeka (50 %)
- 	pruža potporu pročelniku službe u osiguranju pravilne primjene propisa i mjera iz nadležnosti službeničkog i radnog prava, uredskog poslovanja i drugih područja iz nadležnosti Odsjeka
- 	organizira i rukovodi radom Odsjeka i odgovara za njegov rad, prati zakone i druge propise iz nadležnosti Odsjeka te sudjeluje u izradi najsloženijih akata iz nadležnosti Odsjeka (40 %)
-	obavlja i druge poslove po nalogu pročelnika (10 %).

OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje Odsjekom, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore pročelniku u osiguranju pravilne primjene propisa i mjera te davanja smjernica u rješavanju strateški važnih zadaća.

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći pročelnika službe pri rješavanju složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Ureda s upravnim tijelima Grada i drugim institucijama u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoka odgovornost za zakonitost rada i postupanja, odgovornost za materijalna i financijska sredstva do određenog iznosa Odsjeka te izravna odgovornost za rukovođenje Odsjekom.

10.	NAZIV RADNOG MJESTA: VIŠI SAVJETNIK

OSNOVNI PODACI O RADNOM MJESTU:
-	KATEGORIJA RADNOG MJESTA: II. KATEGORIJA 
-	POTKATEGORIJA RADNOG MJESTA: VIŠI SAVJETNIK 
-	KLASIFIKACIJSKI RANG: 4.

BROJ IZVRŠITELJA: l

OPIS POSLOVA RADNOG MJESTA: 
- 	proučava i stručno obrađuje najsloženija pitanja iz područja zaštite na radu, zaštite od požara za potrebe upravnih tijela Grada Osijeka, zaštite i spašavanja i civilne zaštite (70 %)
- 	obavlja edukacije iz područja zaštite na radu i daje stručne savjete službenicima i namještenicima (10 %)
- 	prati propise iz navedenih područja te izrađuje nacrte akata iz navedenih područja i vodi propisane evidencije (10 %)
- 	obavlja i druge poslove po nalogu pročelnika (10 %).

OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij zaštite na radu, najmanje četiri godine radnog iskustva na odgovarajućim poslovima, položen državni ispit II. razine, položen stručni ispit za obavljanje poslova zaštite od požara i zaštite na radu te poznavanje rada na računalu.

SLOŽENOST POSLOVA: stupanj složenosti koji uključuje izradu akata, rješavanje najsloženijih  predmeta te sudjelovanje u izradi strategija i programa i vođenje projekata.

SAMOSTALNOST U RADU: stupanj samostalnosti koji uključuje povremeni nadzor te opće i specifične upute pročelnika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručne komunikacije koji uključuje kontakte unutar i izvan upravnog tijela u svrhu pružanja savjeta, prikupljanja i razmjene informacija.
STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz navedenih područja.

11.	NAZIV RADNOG MJESTA: SAVJETNIK 2.

OSNOVNI PODACI O RADNOM MJESTU:
-	KATEGORIJA RADNOG MJESTA: II. KATEGORIJA
-	POTKATEGORIJA RADNOG MJESTA: SAVJETNIK 
-	KLASIFIKACIJSKI  RANG: 5.

BROJ IZVRŠITELJA: 1

OPIS POSLOVA RADNOG MJESTA: 
- 	proučava i stručno obrađuje složena pitanja iz područja službeničkih odnosa (40 %)
- 	obavlja složenije upravne i stručne poslove u vezi sa službeničkim pravima te pravima iz drugih područja iz nadležnosti Odsjeka (20 %)
- 	izrađuje rješenja u vezi s prijmom, rasporedom i drugim pravima i obvezama službenika i namještenika te priprema nacrte natječaja i oglasa u vezi s prijmom u službu (20 %)
-	prati zakone i propise iz navedenih područja, priprema nacrte akata i izvješća te obavlja i druge poslove po nalogu nadređenog službenika (20 %).

OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje tri godine radnog iskustva na odgovarajućim poslovima, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje suradnju u izradi akata iz djelokruga Odsjeka, rješavanje složenih upravnih i drugih predmeta te rješavanje problema uz upute i nadzor nadređenog službenika.

SAMOSTALNOST U RADU: stupanj samostalnosti koji uključuje češći nadzor te opće i specifične upute nadređenog službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje kontakte unutar i izvan Ureda u svrhu prikupljanja ili razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi, pravilnu primjenu postupaka i metoda rada te provedbu pojedinačnih odluka.

12.	NAZIV RADNOG MJESTA: REFERENT 1.

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: REFERENT 
-	KLASIFIKACIJSKI RANG: 11.

BROJ IZVRŠITELJA: 1

OPIS POSLOVA RADNOG MJESTA: 
- 	obavlja administrativne poslove u vezi s evidencijama radnog vremena, troškova prijevoza, raznim drugima pravima i obvezama službenika i namještenika (70 %)
- 	vodi Matičnu knjigu zaposlenih, otvara i brine o dosjeima zaposlenika te obavlja prijave i odjave zaposlenih službenika i namještenika (20 %)
- 	obavlja i druge poslove po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema upravno-birotehničke struke, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti koji obuhvaća jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute nadređenog službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje svakodnevnu komunikaciju sa strankama te službenicima i namještenicima gradske uprave.

STUPANJ ODGOVORNOSTI I UTJECAJA NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu izričito propisanih postupaka, metoda rada i stručnih tehnika.



Pododsjek Pisarnica

13.	NAZIV RADNOG MJESTA: VODITELJ PODODSJEKA 1.

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA
-	POTKATEGORIJA RADNOG MJESTA: RUKOVODITELJ
-	KLASIFIKACIJSKI RANG: 10. 
-	RAZINA: 3

BROJ IZVRŠITELJA: l

OPIS POSLOVA RADNOG MJESTA: 
- 	organizira obavljanje poslova Pododsjeka, sudjeluje u primanju i razvrstavanju pismena i drugih pošiljaka, izrađuje plan klasifikacijskih i brojčanih oznaka upravnih tijela Grada, upisuje i zaključuje upisnik predmeta upravnog postupka i urudžbenog zapisnika sukladno propisima, organizira postupak odabira i izlučivanja gradiva u pismohrani te uništavanju izlučenog gradiva i sudjeluje u izradi propisane dokumentacije (70 %)
- 	obavlja poslove nabave pečata i štambilja te vodi propisanu evidenciju, kao i nabavu tiska i stručne literature (10 %) 
- 	daje upute strankama i službenicima gradske uprave u vezi s pismenima i drugim pošiljkama (10 %)
-	 obavlja i druge poslove u vezi s uredskim poslovanjem te ostale poslove po nalogu pročelnika (10 %).

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema ekonomske struke, najmanje četiri godine radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti posla koji uključuje organizaciju obavljanja poslova, potporu službenicima u rješavanju složenih zadaća i obavljanje najsloženijih poslova Pododsjeka.

SAMOSTALNOST U RADU: stupanj samostalnosti koji uključuje samostalnost u radu koja je ograničena češćim nadzorom i pomoći nadređenog pri rješavanju stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupaj učestalih stručnih komunikacija koji uključuje stalne kontakte unutar i izvan upravnog tijela u svrhu prikupljanja ili razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te višu odgovornost za zakonitost rada i postupanja i pravilnu primjenu postupaka i metoda rada u Pododsjeku.



14.	NAZIV RADNOG MJESTA: REFERENT 1. 

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: REFERENT 
-	KLASIFIKACIJSKI RANG: 11.

BROJ IZVRŠITELJA: 1

OPIS POSLOVA RADNOG MJESTA: 
- 	prima i razvrstava pismena i druge pošiljke, upisuje u upisnik predmeta upravnog postupka, urudžbeni zapisnik, knjigu primljene pošte i dr. (60 %) 
- 	daje upute strankama i službenicima gradske uprave u vezi s podnesenim pismenima i drugim pošiljkama (30 %)
-	obavlja i druge poslove u vezi s uredskim poslovanjem te poslove po nalogu nadređenog službenika (10 %). 

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema upravne struke, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute nadređenog službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje svakodnevnu i stalnu komunikaciju sa strankama te službenicima i namještenicima gradske  uprave.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu izričito propisanih postupaka, metoda rada i stručnih tehnika.

15.	NAZIV RADNOG MJESTA: REFERENT l.

OSNOVNI PODACI O RADNOM MJESTU:
-	KATEGORIJA RADNOG MJESTA: III. KATEGORIJA 
-	POTKATEGORIJA RADNOG MJESTA: REFERENT 
-	KLASIFIKACIJSKI RANG: 11.

BROJ IZVRŠITELJA: 1

OPIS POSLOVA RADNOG MJESTA: 
- 	preuzima i razvodi riješene spise predmeta sukladno propisima te odlaže spise premeta u pismohranu (40 %)
-	izdaje uz potvrdu spise predmeta pismohrane sukladno propisima, vodi knjigu pismohrane, priprema popise arhivskog gradiva dokumentacijske zbirke (30 %)
- 	sudjeluje u postupku odabiru izlučivanja gradiva, priprema zapisnik o provedenom izlučivanju s popisom izlučenog gradiva (20 %)
-	obavlja i druge poslove u vezi s uredskim poslovanjem te poslove po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema struke arhivar ili upravne struke, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute voditelja Pododsjeka.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje svakodnevnu komunikaciju sa službenicima gradske uprave i strankama.

STUPANJ ODGOVORNOSTI I UTJECAJA NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima službenik radi te pravilnu primjenu izričito propisanih postupaka, metoda rada i stručnih tehnika.

16.	NAZIV RADNOG MJESTA: OTPREMAČ POŠTE

OSNOVNI PODACI O RADNOM MJESTU:
-	KATEGORIJA RADNOG MJESTA: IV. KATEGORIJA 
-	POTKATEGORIJA RADNOG MJESTA: NAMJEŠTENICI II. POTKATEGORIJE
-	KLASIFIKACIJSKI RANG: 12.
-	RAZINA: 1.

BROJ IZVRŠITELJA: 2

OPIS POSLOVA RADNOG MJESTA: 
- 	priprema poštu za otpremu, vodi dostavne knjige za poštu i druge propisane evidencije (60 %)
- 	osobna dostava hitne pošte i materijala (30 %)
- 	obavlja i druge poslove po nalogu nadređenog službenika (10% ).

OPIS RAZINE STANDARDNIH MJERILA:

POTREBNO STRUČNO ZNANJE: srednja stručna sprema, najmanje jedna godina radnog iskustva na odgovarajućim poslovima i položen vozački ispit za vozača „B“ kategorije.

SLOŽENOST POSLOVA: stupanj složenosti posla koji uključuje obavljanje pomoćno­tehničkih poslova u vezi s otpremom pošte.
STUPANJ ODGOVORNOSTI: odgovara za materijalne resurse s kojima radi i otpremu pošte.

Pododsjek za opće poslove

17.	NAZIV RADNOG MJESTA: VODITELJ PODODSJEKA 1. 

OSNOVNI PODACI O RADNOM MJESTU:
-	KATEGORIJA RADNOG MJESTA: I. KATEGORIJA
-	POTKATEGORIJA RADNOG MJESTA: RUKOVODITELJ
-	KLASIFIKACIJSKI RANG: 7.
-	RAZINA: 2.

BROJ IZVRŠITELJA: l

OPIS POSLOVA RADNOG MJESTA:
- 	rukovodi radom Pododsjeka i vodi brigu o zakonitom, stručnom, efikasnom  i  racionalnom obavljanju poslova iz djelokruga Pododsjeka (40 %)
- 	organizira obavljanje poslova iz djelokruga rada Pododsjeka te supotpisuje nacrte akata iz djelokruga Pododsjeka, prati potrebe gradske uprave, poduzima radnje za održavanje servisa potrebnih za funkcioniranje gradske uprave i održavanja objekata (30 %)
- 	sudjeluje u pripremi financijskog plana i izrade plana nabave za potrebe Pododsjeka te izrađuje izvješće o radu Pododsjeka, prati i kontrolira izvršenje sklopljenih ugovora iz djelokruga Pododsjeka, priprema dokumentaciju potrebnu za pokretanje  postupka  nabave (20 %)
- 	daje potporu službenicima i namještenicima u rješavanju složenih zadaća i obavlja druge poslove po nalogu pročelnika (10 %).

OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni prijediplomski studij ili stručni prijediplomski studij ekonomske struke, najmanje četiri godine radnog iskustva na odgovarajućim poslovima, položen državni ispit II. razine i poznavanje rada na računalu.

SLOŽENOST POSLOVA: stupanj složenosti koji uključuje organizaciju obavljanja poslova, potporu službenicima u rješavanju složenih zadaća i obavljanje najsloženijih poslova Pododsjeka.

SAMOSTALNOST U RADU: stupanj samostalnosti koji uključuje samostalnost u radu koja je ograničena češćim nadzorom i pomoći nadređenog službenika pri rješavanju stručnih problema. 

STUPANJ SURADNJE S DRUGIM TIJELIMA l KOMUNIKACIJE SA STRANKAMA: stupanj učestale stručne komunikacije koji uključuje kontakte unutar i izvan Ureda u svrhu pružanja savjeta, prikupljanja ili razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te višu odgovornost za zakonitost rada i postupanja i pravilnu primjenu postupaka i metoda rada u Pododsjeku.

18.	NAZIV RADNOG MJESTA: VODITELJ POSLOVA 2.

OSNOVNI PODACI O RADNOM MJESTU:
-	KATEGORIJA RADNOG MJESTA: IV. KATEGORIJA 
-	POTKATEGORIJA RADNOG MJESTA: NAMJEŠTENICI I. POTKATEGORIJE
-	KLASIFIKACIJSKI RANG: 10.

BROJ IZVRŠITELJA: 1

OPIS POSLOVA RADNOG MJESTA: 
- 	organizira pomoćno-tehničke poslove, obavlja nadzor nad njihovom provedbom i pruža potporu namještenicima u obavljanju poslova (50 %)
- 	obavlja poslove pripreme dokumentacije potrebne za pokretanje postupka nabave uredskog, potrošnog i drugog materijala te poslove u vezi s osiguravanjem, utroškom i rashodovanjem istog materijala te vodi propisane evidencije (40 %)
- 	neposredno izvršava pomoćno-tehničke poslove te druge poslove po nalogu nadređenog službenika (10 %).

OPIS RAZINE STANDARDNIH MJERILA

POTREBNO STRUČNO ZNANJE: srednja stručna sprema i najmanje četiri godine radnog iskustva na odgovarajućim poslovima.

SLOŽENOST POSLOVA: stupanj složenosti koji uključuje organizaciju pomoćno­ tehničkih poslova, nadzor nad njihovom provedbom i pružanje potpore namještenicima u obavljanju poslova te obavljanje najsloženijih poslova.

SAMOSTALNOST U RADU: stupaj samostalnosti koji uključuje povremeni nadzor i opće upute nadređenog službenika.  

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima rade namještenici te pravilnu primjenu tehničkih pravila i metoda rada.

19.	NAZIV RADNOG MJESTA: DOMAR

OSNOVNI PODACI O RADNOM MJESTU:
-	KATEGORIJA RADNOG MJESTA: IV. KATEGORIJA 
-	POTKATEGORIJA RADNOG MJESTA: NAMJEŠTENICI II. POTKATEGORIJE
-	KLASIFIKACIJSKI RANG: 11.
-	RAZINA: 1.

BROJ IZVRŠITELJA: 2

OPIS POSLOVA RADNOG MJESTA: 
- 	obavlja poslove održavanja zgrada, opreme i instalacija (90 %)
- 	obavlja i druge poslove po nalogu nadređene osobe (10 %).



OPIS RAZINE STANDARDNIH MJERILA:

POTREBNO STRUČNO ZNANJE: srednja stručna sprema.

SLOŽENOST POSLOVA: stupanj složenosti poslova koji uključuje obavljanje pomoćno­ tehničkih  poslova koji zahtijevaju primjenu znanja i vještina obrtničkih struka.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te pravilnu primjenu pravila struke.

20.	NAZIV RADNOG MJESTA: TELEFONIST

OSNOVNI PODACI O RADNOM MJESTU:
-	KATEGORIJA RADNOG MJESTA: IV. KATEGORIJA 
-	POTKATEGORIJA RADNOG MJESTA: NAMJEŠTENICI II. POTKATEGORIJE
-	KLASIFIKACIJSKI RANG: 12.
-	RAZINA: 1.

BROJ IZVRŠITELJA: 1

OPIS POSLOVA RADNOG MJESTA: 
- 	obavlja poslove u vezi s radom telefonske centrale (90 %)
- 	obavlja i druge poslove po nalogu nadređene osobe (10 %).

OPIS RAZINE STANDARDNIH MJERILA:

POTREBNO STRUČNO ZNANJE: srednja stručna sprema tehničke struke.

SLOŽENOST POSLOVA: stupanj složenosti posla koji uključuje obavljanje pomoćno­tehničkih poslova koji zahtijevaju primjenu znanja i vještina tehničke struke.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje odgovornost za materijalne resurse s kojima radi te pravilnu primjenu pravila struke.

21.	NAZIV RADNOG MJESTA: DOSTAVLJAČ

OSNOVNI PODACI O RADNOM MJESTU:
-	KATEGORIJA RADNOG MJESTA: IV. KATEGORIJA
-	POTKATEGORIJA RADNOG MJESTA: NAMJEŠTENICI II. POTKATEGORIJE 
-	KLASIFIKACIJSKI  RANG: 13.
-	RAZINA: 2.

BROJ IZVRŠITELJA: 1

OPIS POSLOVA RADNOG MJESTA: 
- 	obavlja poslove dostave za potrebe Ureda i  gradske uprave (60 %)
- 	vodi brigu o održavanju osnovnih sredstava i sitnog inventara te odgovara za njih (30 %)
- 	obavlja i druge poslove po nalogu nadređene osobe (10 %).

OPIS RAZINE STANDARDNIH MJERILA

POTREBNO STRUČNO ZNANJE: niža stručna sprema ili osnovna škola.

SLOŽENOST POSLOVA: obavlja jednostavne i standardizirane pomoćno-tehničke poslove.

STUPANJ ODGOVORNOSTI I UTJECAJ NA DONOŠENJE ODLUKA: odgovara za materijalne resurse s kojima radi.

IV.	OSTALA PITANJA OD ZNAČAJA ZA RAD UPRAVNOG ODJELA

Članak 10.

	U obavljanju poslova i zadataka iz djelokruga Ureda, službenici i namještenici imaju prava, obveze i odgovornosti u skladu sa zakonom, općim aktima tijela Grada te ovim pravilnikom.

Članak 11.

	Osim lakih povreda službene dužnosti propisanih zakonom, lake povrede službene dužnosti su:
1. bez opravdanog razloga neizvršavanje naloga i naputaka za rad koje daje gradonačelnik, zamjenik gradonačelnika i pročelnik, kao i neizvršavanje naloga bez opravdanog razloga u zadanom roku
1. nedolično ponašanje prema čelniku tijela, nadređenom i drugim službenicima i namještenicima
1. nekorektan odnos prema drugim službenicima i namještenicima
1. nesavjesno, neodgovorno i nemarno obavljanje povjerenih poslova
1. odbijanje pružanja stručne pomoći nadređenog službenika drugim, posebno novoprimljenim službenicima i namještenicima
1. iznošenje neistina o drugim zaposlenicima koje mogu štetiti ugledu i dostojanstvu zaposlenika ili ugledu gradske uprave
1. neracionalno korištenje telefona, interneta i drugih povjerenih sredstava rada
1. utvrđena razina alkohola u krvi viša od 0,0 g/kg odnosno više od 0,0 miligrama u litri izdahnutog zraka za vrijeme radnog vremena
1. odbijanje podvrgavanja službenika i namještenika alkotestu za vrijeme radnog vremena
1. pušenje, odnosno upotreba duhanskih proizvoda u službenim prostorijama gradske uprave.
Lake povrede službene dužnosti iz prethodnog stavka, točke 4., odnose se na osobito blage slučajeve djela koja sadržavaju obilježja nekih od teških povreda službene dužnosti propisanih u članku 46. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), ako osoba ovlaštena za pokretanje postupka zbog teške povrede službene dužnosti procijeni da nije svrhovito pokretati postupak zbog teške povrede službene dužnosti. 



Članak 12.

Službenici i namještenici Ureda obvezni su tajne podatke, koji su kao takvi utvrđeni zakonom ili drugim propisom ili općim aktom, za koje su saznali obavljajući poslove i zadatke njihovog radnog mjesta ili ako su na bilo koji način u vezi s radom u Gradu Osijeku došli u kontakt s istima, čuvati na način propisan zakonom odnosno ne smiju ih priopćavati niti učiniti dostupnim neovlaštenim osobama.

Članak 13. 

U upravnom postupku postupa službenik u čijem je opisu poslova vođenje tog postupka ili rješavanje o upravnim stvarima.
Službenik koji je ovlašten za rješavanje u upravnim stvarima ovlašten je i za vođenje postupka koji prethodi rješavanju upravne stvari.

Članak 14.

Pročelnik je dužan obavljanje poslova i zadataka iz djelokruga Ureda organizirati na način koji osigurava efikasno i racionalno ostvarivanje cilja i svrhe zbog kojih je Ured osnovan.

V. 	PRIJELAZNE I ZAVRŠNE ODREDBE

Članak 15. 

	Službenici i namještenici zatečeni u radu Ureda na dan stupanja na snagu ovog pravilnika nastavljaju raditi na svojim dosadašnjim radnim mjestima te zadržavaju plaću i druga prava prema dotadašnjim rješenjima.
	Rješenje o rasporedu na radno mjesto odnosno rješenje o stavljanju na raspolaganje, sukladno odredbama zakona i pravilnika, donosi se u roku od dva mjeseca od stupanja na snagu ovoga pravilnika o unutarnjem redu.

Članak 16.

Stupanjem na snagu ovog pravilnika prestaje važiti Pravilnik o unutarnjem redu Ureda Grada (Službeni glasnik Grada Osijeka br. 1/18, 4/18, 15/18, 16/18, 2/19, 5/19, 10/20, 8/21, 15/21, 1/22, 21/22, 4/23, 6/23 i 11/23).

Članak 17.

Ovaj pravilnik stupa na snagu osmoga dana od dana objave u Službenom glasniku Grada Osijeka.

KLASA: 024-03/24-01/4
URBROJ: 2158-1-02-24-4
Osijek, 23. veljače 2024.

	GRADONAČELNIK
	Ivan Radić, mag. oec., v. r.
